**PARLAMENTUL ROMÂNIEI**

****

**SENATUL CAMERA DEPUTAȚILOR**

**LEGE**

**pentru modificarea şi completarea Legii nr. 249/2015 privind modalitatea de gestionare a ambalajelor și a deșeurilor de ambalaje**

**Parlamentul României** adoptă prezenta lege:

**Art. I**

Legea 249/2015 privind modalitatea de gestionare a ambalajelor și a deșeurilor de ambalaje, publicată în Monitorul Oficial al României, Partea I, nr. 809 din 30 octombrie 2015, cu modificările și completările ulterioare, se modifică şi se completează după cum urmează:

1. **Articolul 4 se modifică şi va avea următorul cuprins:**

„**Art. 4** Prezenta lege stabileşte măsurile destinate, ca prioritate, prevenirii producerii deşeurilor de ambalaje şi, ca principii fundamentale suplimentare, reutilizării ambalajelor, reciclării şi altor forme de valorificare a deşeurilor de ambalaje şi, în consecinţă, reducerii eliminării finale a unor astfel de deşeuri, pentru a contribui la tranziția către o economie circulară.”

1. **La articolul 7, alineatul (1) litera b) se modifică și va avea următorul cuprins:**

„**b)** comunică Comisiei Europene reglementările şi dispoziţiile administrative adoptate pentru implementarea prezentei legi;”

1. **La articolul 7, după alineatul (1) se introduc două alineate noi, alin. (1^1) și (1^2), cu următorul cuprins:**

„**(1^1)** Autoritatea publică centrală pentru protecţia mediului, fără a aduce atingere obiectivului global de reciclare minim prevăzut pentru anul 2025, respectiv pentru anul 2030, în anexa nr. 5, poate să solicite Comisiei Europene amânarea cu până la cinci ani a termenelor stabilite pentru îndeplinirea obiectivelor minime pe tip de material din anexa nr. 5, în următoarele condiții:

1. derogarea este limitată maximum 15 puncte procentuale față de un singur obiectiv minim pe tip de material sau împărțite între două obiective minime pe tip de material;
2. ca rezultat al amânării, rata de reciclare pentru un singur obiectiv minim pe tip de material nu este redusă sub 30%;
3. ca rezultat al amânării, rata de reciclare pentru un singur obiectiv minim pe tip de material prevăzut în anexa nr. 5, referitor la obiectivul de reciclare hârtie – carton și obiectivul de reciclare sticlă corespunzător anului 2025 și respectiv obiectivul de reciclare hârtie – carton și obiectivul de reciclare sticlă corespunzător anului 2030, nu este redusă sub 60%;
4. cel târziu cu 24 de luni înainte de expirarea termenului de 2025, respectiv 2030 pentru obiectivul global de reciclare minim, prevăzut în anexa nr. 5, autoritatea publică centrală pentru protecţia mediului notifică Comisia Europeană cu privire la intenția sa de a amâna termenul respectiv și prezintă un plan de implementare în conformitate cu anexa nr. 8 sau poate combina acest plan cu un plan de implementare prezentat în conformitate cu articolul 11 alineatul (3) litera (b) din Directiva 2008/98/CE a Parlamentului European șI a Consiliului din 19 noiembrie 2008 privind deșeurile și de abrogare a anumitor directive, cu amendările ulterioare.”

„**(1^2)** Autoritatea publică centrală pentru protecţia mediului prezintă un plan revizuit în termen de trei luni de la primirea solicitării din partea Comisiei Europene.”

1. **Articolul 15 se modifică şi va avea următorul cuprins:**

„**Art. 15** Pentru a calcula dacă au fost atinse obiectivele globale de reciclare minime, precum și obiectivele minime pe tip de material, prevăzute în anexa nr. 5, pentru anul 2025, respectiv pentru anul 2030:

**a)** Agenția Națională pentru Protecția Mediului calculează greutatea deșeurilor de ambalaje generate și reciclate într-un an calendaristic dat, iar deșeurile de ambalaje generate pe teritoriul național pot fi considerate ca fiind egale cu cantitatea de ambalaje introdusă pe piață în același an pe teritoriul național;

**b)** greutatea deșeurilor de ambalaje reciclate se calculează ca fiind greutatea ambalajelor care au devenit deșeuri și care, fiind supuse tuturor operațiunilor necesare de verificare, de sortare și altor operațiuni preliminare pentru îndepărtarea deșeurilor care nu sunt vizate de reprelucrarea ulterioară și pentru asigurarea unei înalte calități a reciclării, intră în operațiunea de reciclare în care deșeurile sunt, de fapt, reprelucrate în produse, materiale sau substanțe.”

1. **După articolul 15 se introduc cincisprezece articole noi, art. 15^1 - 15^15 cu următorul cuprins:**

„**Art. 15^1** În sensul art. 15 lit. (a), greutatea deșeurilor de ambalaje reciclată se măsoară în momentul în care deșeurile intră în operațiunea de reciclare.

**Art. 15^2** Prin excepție de la prevederile art. 15^1, greutatea deșeurilor de ambalaje reciclate poate fi măsurată pe baza materialului care rezultă din orice operațiune de sortare cu condiția ca:

1. deșeurile respective rezultate sunt reciclate ulterior;
2. greutatea materialelor sau a substanțelor care sunt îndepărtate prin operațiuni ulterioare înainte de operațiunea de reciclare și care nu sunt reciclate ulterior nu este inclusă în greutatea deșeurilor raportată ca fiind reciclată.

**Art. 15^3** Prin hotărâre a Guvernului, la inițiativa autorității publice centrale pentru protecția mediului, se stabilește un sistem eficace de control al calității și de trasabilitate a deșeurilor de ambalaje pentru a asigura îndeplinirea condițiilor prevăzute la art. 15 lit. a) și la art. 15^2 lit. a) și b), precum și dacă acest sistem parte din sistemul instituit în temeiul art. 11a alin. (3) din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive.

**Art. 15^4** Pentru a se garanta fiabilitatea și exactitatea datelor acumulate referitoare la deșeurile de ambalaje reciclate, sistemul poate consta în registre electronice înființate în temeiul art. 35 alin. (4) din Directiva 2008/98/CE, în specificații tehnice pentru cerințele de calitate aplicabile deșeurilor sortate sau în ratele medii ale pierderii de deșeuri sortate pentru diferite tipuri de deșeuri și, respectiv, în practici de gestionare a deșeurilor.

**Art. 15^5** Ratele medii ale pierderilor se utilizează numai în cazurile în care nu pot fi obținute date fiabile și se calculează pe baza regulilor de calcul prevăzute în actele delegate adoptate în temeiul art. 11a alin. (10) din Directiva 2008/98/CE.

**Art. 15^6** Pentru a calcula dacă obiectivele prevăzute în anexa nr. 5 pentru anul 2025, respectiv 2030 au fost îndeplinite, cantitatea de deșeuri de ambalaje biodegradabile care intră în tratare aerobă sau anaerobă poate fi considerată ca fiind reciclată în cazul în care tratarea generează compost, produs fermentat sau alte materiale într-o cantitate a conținutului reciclat similară cu cea a materialelor inițiale, care urmează să fie utilizat ca produs, material sau substanță reciclată.

**Art. 15^7** În cazul în care materialele obținute în urma tratării, prevăzute la art. 15^6, sunt utilizate pe terenuri, acestea se pot considera ca fiind reciclate, doar dacă această utilizare aduce beneficii agriculturii sau conduce la îmbunătățirea mediului.

**Art. 15^8** Cantitatea de materiale din deșeurile de ambalaje care încetează să mai fie deșeuri în urma unei operațiuni de pregătire înainte de reprelucrare poate fi considerată reciclată cu condiția ca materialele în cauză să fie destinate reprelucrării ulterioare în produse, materiale sau substanțe ce vor fi folosite în scopul inițial sau în alte scopuri.

**Art. 15^9** Materialele care au încetat să fie deșeuri și care urmează să fie folosite drept combustibil sau pentru un alt mod de generare a energiei sau care urmează să fie incinerate, folosite pentru rambleiere sau eliminate în depozitele de deșeuri nu pot fi luate în calcul la îndeplinirea obiectivelor de reciclare.

**Art. 15^10** Pentru a calcula dacă obiectivele prevăzute în anexa nr. 5 pentru anul 2025, respectiv 2030 au fost îndeplinite se poate lua în considerare reciclarea metalelor realizată separat după incinerarea deșeurilor, proporțional cu deșeurile de ambalaje incinerate, cu condiția ca metalele reciclate să îndeplinească anumite criterii de calitate stabilite prin Decizia de punere în aplicare (UE) 2019/1004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE a Parlamentului European și a Consiliului și de abrogare a Deciziei de punere în aplicare C(2012) 2384 a Comisiei.

**Art. 15^11** În cazul în care în vederea îndeplinirii obiectivelor prevăzute în anexa nr. 5 pentru anul 2025, respectiv 2030 deșeurile de ambalaje sunt trimise către alt stat membru în scopul reciclării sunt luate în calcul numai deșeurile de ambalaje colectate de pe teritoriul național.

**Art. 15^12** În cazul în care în vederea îndeplinirii obiectivelor prevăzute în anexa nr. 5 sunt exportate deșeuri de ambalaje în ţări din afara Uniunii Europene sunt luate în calcul numai deșeurile de ambalaje colectate de pe teritoriul național și numai dacă sunt îndeplinite cumulativ următoarele:

a) prevederile art. 15^3 – art. 15^5,

b) în conformitate cu Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri, cu amendările ulterioare exportatorul poate demonstra că transferurile de deșeuri respectă cerințele regulamentului,

c) tratarea deșeurilor de ambalaje în afara Uniunii Europene a avut loc în condiții care sunt în general echivalente cu cerințele dreptului mediului relevant al Uniunii Europene.

**Art. 15^13** Pe baza datelor și informațiilor furnizate, de către Agenția Națională pentru Protecția Mediului la solicitarea autorității publice centrale pentru protecția mediului, se poate decide prin ordin al ministrului mediului, apelor şi pădurilor, pentru un anumit an, atingerea unui nivel ajustat al obiectivelor prevăzute în anexa nr. 5, începând cu data de 01.01.2025, luând în considerare cota medie, în ultimii trei ani, a ambalajelor reutilizabile introduse pe piață pentru prima dată și reutilizate ca parte a unui sistem de reutilizare a ambalajelor.

**Art. 15^14** Nivelul ajustat prevăzut la art. 15^13 se calculează:

a) prin scăderea de la obiectivele globale de reciclare prevăzute în anexa nr. 5, începând cu data de 01.01.2025, respectiv cu data de 01.01.2030, cota de ambalaje de vânzare reutilizabile menționată la art. 15^13 pentru toate ambalajele de vânzare introduse pe piață; și

b) prin scăderea de la obiectivele minime de reciclare pe tip de material prevăzute în anexa nr. 5, începând cu data de 01.01.2025, respectiv cu data de 01.01.2030, cota de ambalaje de vânzare reutilizabile menționată la art. 15^13 compuse din materialul de ambalare respectiv, pentru toate ambalajele de vânzare compuse din materialul respectiv introduse pe piață.

**Art. 15^15** La calcularea nivelului ajustat prevăzut la art. 15^14 se ia în considerare maximum 5% din cota menționată la art. 15^13.”

1. **La articolul 17, alineatul (6) se modifică și va avea următorul cuprins:**

„**(6)** Agenția Națională pentru Protecția Mediului raportează Comisiei Europene, pentru fiecare an calendaristic, datele privind îndeplinirea obiectivelor prevăzute la art. 14 și în anexa nr. 5, precum și datele privind ambalajele reutilizabile.”

1. **La articolul 17, alineatul 7 se modifică și va avea următorul cuprins:**

„**(7)** Agenția Națională pentru Protecția Mediului raportează datele Comisiei Europene pe cale electronică, în termen de 18 luni de la sfârșitul anului calendaristic de raportare pentru care sunt colectate datele.”

1. **La articolul 17, după alineatul (7) se introduc trei noi alineate, alin. (8) - (10) care vor avea următorul cuprins:**

„**(8)** Agenția Națională pentru Protecția Mediului raportează conform anexei nr. 4 în conformitate cu Decizia de punere în aplicare (UE) 2019/665 a Comisiei din 17 aprilie 2019 de modificare a Deciziei 2005/270/CE de stabilire a tabelelor corespunzătoare sistemului de baze de date în conformitate cu Directiva 94/62/CE a Parlamentului European și a Consiliului privind ambalajele și deșeurile de ambalaje.”

„**(9)** Prima perioadă de raportare privind datele referitoare la ambalajele reutilizabile și obiectivele prevăzute în Anexa 5 începe în primul an calendaristic complet după adoptarea Deciziei de punere în aplicare (UE) 2019/665 și cuprinde datele pentru perioada de raportare respectivă.”

„**(10)** Datele raportate de către Agenția Națională pentru Protecția Mediului sunt însoțite de un raport privind verificarea calității și de un raport privind măsurile luate în temeiul art. 15^3 și art. 15^12, incluzând informații detaliate privind ratele medii de pierdere, după caz.”

1. **La articolul 18, alineatul (1) se modifică și va avea următorul cuprins:**

„**(1)** Procedura de raportare, tipul datelor şi informaţiilor privind gestionarea ambalajelor şi a deşeurilor de ambalaje, furnizate potrivit art. 17 alin. (1), (2) și (7) se aprobă prin ordin al ministrului mediului, apelor şi pădurilor, în termen de 120 de zile de la data intrării în vigoare a prezentei legi.”

1. **La articolul 18, alineatul (3) se modifică și va avea următorul cuprins:**

„**(3)** Datele și informațiile raportate, conform procedurii prevăzute la alin. (1) se constituie într-o bază de date gestionată de către Agenția Națională pentru Protecția Mediului care include și date care au la bază anexa nr. 4 și furnizează în special informații privind mărimea, caracteristicile și evoluția fluxurilor de ambalaje și de deșeuri de ambalaje, inclusiv informații privind caracterul toxic sau periculos al materialelor de ambalaje și al componentelor utilizate pentru fabricarea lor.”

1. **Articolul 19 se modifică şi va avea următorul cuprins:**

„**Art. 19** Pentru respectarea standardelor de calitate necesare pentru sectoarele de reciclare corespunzătoare și asigurarea reciclării de înaltă calitate a deșeurilor de ambalaje, colectarea se va face în mod unitar la nivel național, în măsura în care este fezabil din punct de vedere tehnic, economic şi de mediu, prin containere inscripţionate cu denumirea materialului/materialelor pentru care sunt destinate şi fabricate sau inscripţionate în mod corespunzător în culorile albastru - pentru deşeuri de hârtie - carton, galben - pentru deşeuri de plastic, metal şi materiale compozite, verde/alb - pentru deşeuri de sticlă colorată/albă şi roşu - pentru deşeuri periculoase.”

1. **La Anexa 2, punctul 1 litera b) se modifică și va avea următorul cuprins:**

„**b)** ambalajul trebuie proiectat, produs și comercializat astfel încât să permită reutilizarea și valorificarea sa, inclusiv reciclarea, în conformitate cu ierarhia deșeurilor, și să reducă la minimum impactul său asupra mediului care rezultă din eliminarea deșeurilor de ambalaje sau a reziduurilor rezultate din operațiunile de gestionare a deșeurilor de ambalaje.”

1. **La Anexa 2, punctul 3 literele c) și d) se modifică și vor avea următorul cuprins:**

„**c)** ambalajul trebuie să fie astfel fabricat încât să permită, atunci când devine deşeu de ambalaj, ca deşeurile de ambalaje tratate în vederea compostării să fie suficient de biodegradabile și să nu împiedice colectarea separată și procesul sau activitatea de compostare în care sunt introduse;

**d)** ambalajul biodegradabil trebuie să fie astfel fabricat încât să permită, atunci când devine deşeu de ambalaj, o descompunere fizică, chimică, termică sau biologică, astfel încât cea mai mare parte a compostului final să se descompună în bioxid de carbon, biomasă şi apă. Ambalajele din plastic oxodegradabile nu sunt considerate biodegradabile.”

1. Anexa 4 se înlocuiește cu anexa nr. 1 la prezenta lege.
2. La anexa nr. 5, coloana 6, se modifică și va avea următorul cuprins:

|  |
| --- |
| Începând cu data de 01.01.2025 |
| 70 |
| 65 |
| 75 |
| 50 |
| 70 |
| 70 |
| 50 |
| 25 |

1. La anexa nr. 5, sintagma „obiectiv de reciclare metal” se modifică cu sintagma „obiectiv de reciclare metale feroase”.
2. La anexa nr. 5, după coloana 6, se adaugă o nouă coloană, care va avea următorul cuprins:

|  |
| --- |
| Începând cu data de 01.01.2030 |
| 75 |
| 70 |
| 85 |
| 55 |
| 75 |
| 80 |
| 60 |
| 30 |

1. După anexa nr. 6 se introduce o nouă anexă, anexa nr. 7, al cărei conținut este prevăzut în anexa nr. 2 la prezenta lege.

**Art. II**

Anexele nr. 1 – 5 și anexa nr. 7, în funcţie de progresul ştiinţific şi tehnic, se actualizează prin ordin al ministrului mediului, apelor şi pădurilor.

\*

„Prezenta Lege transpune în totalitate prevederile Directivei (UE) 2018/852 a Parlamentului European și a Consiliului din 30 mai 2018 de modificare a Directivei 94/62/CE privind ambalajele și deșeurile de ambalaje, publicatã în Jurnalul Oficial al Uniunii Europene, seria L 150 nr. 150/141 din 14 iunie 2018, cu excepția pct. 2 lit. (b), lit. (c), pct. 4 alin. (1) lit. (a), (b) şi (d), pct. 6 alin. (7) şi pct. 4 alin. (3) care au fost transpuse prin Ordonanța de urgență a Guvernului nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări și completări prin Legea nr. 31/2019 și a pct. 5 lit. (a), sublit. (f) și (g) care au fost transpuse prin Ordonanța de urgență a Guvernului nr. 50/2019 pentru modificarea și completarea Ordonanței de urgență a Guvernului nr. 196/2005 privind Fondul pentru mediu și pentru modificarea și completarea Legii nr. 249/2015 privind modalitatea de gestionare a ambalajelor și a deșeurilor de ambalaje.”

**PREȘEDINTELE SENATULUI PREȘEDINTELE CAMEREI**

**DEPUTAŢILOR**

**Ion-Marcel CIOLACU**

Anexa nr. 1

(Anexa nr. 4 la Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare)

DATE CARE URMEAZĂ SĂ FIE INCLUSE ÎN BAZA DE DATE PRIVIND AMBALAJELE ȘI DEȘEURILE DE AMBALAJE (ÎN CONFORMITATE CU TABELELE 1 - 4)

1. Pentru ambalajul primar, secundar și terțiar:

(a) cantități, pentru fiecare categorie mare de materiale, de ambalaje utilizate pe teritoriul țării (produse + importate, minus exportate) (Tabelul nr. 1);

(b) cantități reutilizate (Tabelul nr. 2).

2. Pentru deșeurile de ambalaje din menajer și pentru deșeurile de ambalaje altele decât cele din menajer:

(a) cantități pentru fiecare categorie mare de materiale valorificate și eliminate pe teritoriul țării (produse + importate, minus exportate) (Tabelul nr. 3);

(b) cantități reciclate și cantități valorificate pentru fiecare categorie mare de materiale (Tabelul nr. 4).

Tabelul nr. 1 - Cantitatea de ambalaje (primare, secundare și terțiare) utilizate pe teritoriul național (tonă/tone)

|  |  |  |  |  |
| --- | --- | --- | --- | --- |
|  | Produs  t | -Exportat  t | +Importat  t | =Total |
| Sticlă |  |  |  |  |
| Material plastic |  |  |  |  |
| Hârtie/Carton (inclusiv material compozit) |  |  |  |  |
| Metale feroase |  |  |  |  |
| Aluminiu |  |  |  |  |
| Lemn |  |  |  |  |
| Altele |  |  |  |  |
| Total |  |  |  |  |

Tabelul nr. 2 - Cantitatea de ambalaje (primare, secundare și terțiare) reutilizate pe teritoriul național

|  |  |  |  |  |  |
| --- | --- | --- | --- | --- | --- |
|  | Ambalaj introdus pe piață pentru prima dată  (tone) | Ambalaj reutilizabil | | Ambalaj reutilizabil pentru vânzare | |
| Tone | Procent | Tone | Procent |
| Sticlă |  |  |  |  |  |
| Material plastic |  |  |  |  |  |
| Hârtie/Carton (inclusiv material compozit) |  |  |  |  |  |
| Metale feroase |  |  |  |  |  |
| Aluminiu |  |  |  |  |  |
| Lemn |  |  |  |  |  |
| Altele |  |  |  |  |  |
| Total |  |  |  |  |  |

Tabelul nr. 3 - Cantitatea de deșeuri de ambalaje valorificate și eliminate pe teritoriul național

|  |  |  |  |  |
| --- | --- | --- | --- | --- |
|  | Deșeuri Produse  (tone) | -Deșeuri Exportate  (tone) | +Deșeuri Importate  (tone) | =Total |
| **Deșeuri menajere** |  |  |  |  |
| Ambalaje din sticlă |  |  |  |  |
| Ambalaje din material plastic |  |  |  |  |
| Ambalaje din hârtie/carton |  |  |  |  |
| Ambalaje din material compozit |  |  |  |  |
| Ambalaje din metale feroase |  |  |  |  |
| Ambalaje din aluminiu |  |  |  |  |
| Ambalaje din lemn |  |  |  |  |
| **Total deșeuri de ambalaje menajere** |  |  |  |  |
| **Deșeuri altele decât cele menajere** |  |  |  |  |
| Ambalaje din sticlă |  |  |  |  |
| Ambalaje din material plastic |  |  |  |  |
| Ambalaje din hârtie/carton |  |  |  |  |
| Ambalaje din material compozit |  |  |  |  |
| Ambalaje din metale feroase |  |  |  |  |
| Ambalaje din aluminiu |  |  |  |  |
| Ambalaje din lemn |  |  |  |  |
| **Total deșeuri de ambalaje altele decât cele menajere** |  |  |  |  |

TABELUL 4 - Cantitatea de deșeuri de ambalaje reciclate sau valorificate pe teritoriul național

|  |  |  |  |  |  |
| --- | --- | --- | --- | --- | --- |
|  | Total cantitate deșeuri valorificate și eliminate  (tone) | Cantitate deșeuri reciclate | | Cantitate deșeuri valorificate | |
| Tone | Procent | Tone | Procent |
| **Deșeuri menajere** |  |  |  |  |  |
| Ambalaje din sticlă |  |  |  |  |  |
| Ambalaje din material plastic |  |  |  |  |  |
| Ambalaje din hârtie/carton |  |  |  |  |  |
| Ambalaje din material compozit |  |  |  |  |  |
| Ambalaj din metale feroase |  |  |  |  |  |
| Ambalaj din aluminiu |  |  |  |  |  |
| Ambalaj din lemn |  |  |  |  |  |
| **Total deșeuri de ambalaje menajere** |  |  |  |  |  |
| **Deșeuri altele decât cele menajere** |  |  |  |  |  |
| Ambalaje din sticlă |  |  |  |  |  |
| Ambalaje din material plastic |  |  |  |  |  |
| Ambalaje din hârtie/carton |  |  |  |  |  |
| Ambalaje din material compozit |  |  |  |  |  |
| Ambalaj din metale feroase |  |  |  |  |  |
| Ambalaj din aluminiu |  |  |  |  |  |
| Ambalaj din lemn |  |  |  |  |  |
| **Total deșeuri de ambalaje altele decât menajere** |  |  |  |  |  |

Anexa nr. 2

(Anexa nr. 7 la Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare)

„PLAN DE IMPLEMENTARE

Planul de implementare prevăzut la art. 7 alin. (1^1) lit. (d) trebuie să conțină următoarele:

1. evaluarea ratelor anterioare, actuale și preconizate de reciclare, eliminare prin depozitare și alte operațiuni de tratare a deșeurilor de ambalaje și a fluxurilor din care sunt compuse;

2. evaluarea punerii în aplicare a planurilor de gestionare a deșeurilor și a programelor de prevenire a generării de deșeuri, instituite în temeiul articolelor 28 și 29 din Directiva 2008/98/CE;

3. motivele pentru care se consideră că s-ar putea să nu poată fi îndeplinit obiectivul minim de reciclare pe tip de material prevăzut în anexa nr. 5, corespunzător anului 2025, respectiv 2030 în termenul stabilit și o evaluare a prelungirii termenului necesar pentru îndeplinirea respectivului obiectiv;

4. măsurile necesare pentru îndeplinirea obiectivelor minime de reciclare pe tip de material prevăzute în anexa nr. 5, corespunzătoare anului 2025, respectiv 2030, în perioada prelungirii termenului, inclusiv instrumentele economice adecvate și alte măsuri pentru a oferi stimulente pentru aplicarea ierarhiei deșeurilor, astfel cum se prevede la articolul 4 alineatul (1) din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive și în anexa IVa din Directiva 2008/98/CE;

5. un calendar pentru punerea în aplicare a măsurilor identificate la punctul 4, stabilirea organismului responsabil cu punerea lor în aplicare și o evaluare a contribuției lor individuale la îndeplinirea obiectivelor aplicabile în cazul unei prelungiri a termenului;

6. informații privind finanțarea gestionării deșeurilor în conformitate cu principiul «poluatorul plătește»;

7. măsuri pentru îmbunătățirea calității datelor, după caz, în vederea unei mai bune planificări și monitorizări a performanței în ceea ce privește gestionarea deșeurilor.”